wickkiey/tamil-wikipedia-chunked huggingface dataset:
# 2016 தமிழ்நாடு சட்டமன்றத் தேர்தல், முடிவுகள்

## நோட்டா வாக்களித்தோர் விவரம்

| வரிசை எண் | மாவட்டம் | நோட்டா வாக்களித்தோர் |
| --- | --- | --- |
| 1. | திருவள்ளூர் |  |
| 2. | சென்னை |  |
| 3. | காஞ்சிபுரம் |  |
| 4. | வேலூர் |  |
| 5. | கிருஷ்ணகிரி |  |
| 6. | தர்மபுரி | 9771 |
| 7. | திருவண்ணாமலை |  |
| 8. | விழுப்புரம் |  |
| 9. | சேலம் |  |
| 10. | நாமக்கல் |  |
| 11. | ஈரோடு |  |
| 12. | நீலகிரி | 7020 |
| 13. | கோயம்புத்தூர் |  |
| 14. | திண்டுக்கல் |  |
| 15. | கரூர் |  |
| 16. | திருச்சிராப்பள்ளி |  |
| 17. | பெரம்பலூர் |  |
| 18. | கடலூர் |  |
| 19. | நாகப்பட்டினம் | <font color = "blue"> |
| 20. | திருவாரூர் |  |
| 21. | தஞ்சாவூர் |  |
| 22. | புதுக்கோட்டை |  |
| 23. | சிவகங்கை |  |
| 24. | மதுரை |  |
| 25. | தேனி | 8369 |
| 26. | விருதுநகர் |  |
| 27. | இராமநாதபுரம் |  |
| 28. | தூத்துக்குடி |  |
| 29. | திருநெல்வேலி |  |
| 30. | கன்னியாகுமரி |  |
| 31. | அரியலூர் | 3846 |
| 32. | திருப்பூர் |  |
# புனித மிக்கேல் பொற் குவிமாட மடாலயம்

**புனித மிக்கேல் பொற் குவிமாட மடாலயம்** (*St. Michael's Golden-Domed Monastery*) உக்ரைன் தலைநகரில் உள்ள கீவ்வில் இங்கும் துறவியர் மடமாகும். இவ்மடாலயம் தினேப்பர் ஆற்றின் வலக்கரையில், புனித சோபியா பேராலயத்தின் வடகிழக்கு மேட்டுநில ஓரத்தில் அமைந்துள்ளது.  
மத்தியகாலத்தில் கட்டப்பட்ட இந்த மடாலயம் பேராலயத்தை தன்னகத்தே கொண்டு, புனிய யோவானின் தெய்வீகப் பிரதிபலிப்பாக 1713 இல் கட்டப்பட்ட, 1760 இல் பொருளாதார வாயிலும் கட்டப்பட்ட மணிக்கோபுரமும் சுமார் 1716–1719 காலப்பகுதியில் கட்டப்பட்டது.
# காந்த கார் (சோத்பூர்)

**காந்த கார்** (*Ghanta Ghar*) என்பது இராசசுதானின் மணிக்கூண்டு என்றும் அழைக்கப்படுகிறது. சோத்பூரின் மறைந்த சர்தார் சிங் கி என்பவரால் இம்மணிக்கூண்டு கட்டப்பட்டது. கோபுரத்தைத் தவிர இங்குள்ள சதார் சந்தைக்குச் சுற்றுலாப் பயணிகள் அடிக்கடி வந்து செல்வார்கள். இச்சந்தையில் இராசசுத்தானி உடைகள், களிமண் சிலைகள், சிற்றுருவ ஒட்டகங்கள் மற்றும் யானைகள், பளிங்குகல் வேலைபாடுகள் மற்றும் பாரம்பரிய வெள்ளி அணிகலன்கள் முதலியன அதிகமாக விற்பனையாகின்றன.
# கில்லா

**கில்லா** அல்லது **அல் கில்லா** (**Hillah**, ), also spelled **Hilla** or **Al Hillah** (BGN: **Al Ḩillah**) என்பது மத்திய ஈராக்கில் அமைந்துள்ள ஒரு நகரமாகும்.பபிலோன் மாகாணத்தின் தலைநகரமான கில்லா நகரம் புறாத்து ஆற்றின் கில்லா கிளையில் அமைந்துள்ளது. இது பகுதாதுவிற்கு தொலைவில் தெற்காக அமைந்துள்ளது. 1998இன் மக்கள் தொகை அடிப்படையில் இந்நகரத்தின் மக்கள் தொகை 364,700 ஆகும். இது பாபேல் எனும் பண்டைய நகரத்திற்கு அடுத்து அமைந்துள்ளது. கில்லா நகரம் போர்சிப்பா மற்றும் கிஷ் ஆகிய பண்டைய நகரங்களுக்கு அருகாமையிலும் அமைந்துள்ளது. இது முக்கியமான கில்லா கால்வாய் மூலம் நன்றாக நீர்ப்பாசனம் செய்யக் கூடிய வகையில் அமைந்துள்ள ஒரு விவசாயப் பிரதேசத்தில் அமைந்துள்ளது. இங்கு பயிர்கள், பழங்கள் மற்றும் ஜவுளி போன்ற பொருட்கள் பெருந்தொகையில் உற்பத்தி செய்யப்படுகின்றன. கில்லா நகரத்தின் பெயர் "அழகு" என்ற அராபிய மொழிச் சொல்லில் இருந்து பெறப்பட்டதாகும். புறாத்து ஆறு சரியாக நகரத்தின் நடுப்பகுதி ஊடாகச் செல்கிறது. நல்ல காலநிலை மற்றும் தூசு மற்றும் பாலைவனக் காற்று போன்றவற்றின் குறைவின் காரணமாக இந்த ஆற்றைச் சுற்றிப் பல்வேறு பேரீச்சை மற்றும் பல்வேறு மரக்கறி வகைகளும் பயிரிடப்படுகின்றன.
# அச்சாவலைட்டு

**அச்சாவலைட்டு** (*Achavalite*) என்பது நிக்கலின் அல்லது நிக்கோலைட்டு தொகுதியைச் சார்ந்த செலீனைடின் ஒரு கனிமமாகும். 1939 ஆம் ஆண்டில் அர்கெந்தீனாவில் மட்டுமே செலீனைடுப் படிவுகளாக இது கண்டறியப்பட்டது. அர்கெந்தீனாவில் அச்சாவலைட்டு கண்டுபிடிக்கப்பட்ட இடங்கள் கேச்சுட்டா சுரங்கம், சியரா டெ கேச்சுட்டா, மெண்டோசா அர்கெந்தினா ஆகியனவாகும். பன்னாட்டு கனிமவியல் சங்கம் அச்சாவைட்டு கனிமத்தை Ahv குறியீட்டால் அடையாளப்படுத்துகிறது.
# பிராதெ

**பிராதெ** (*Brades* அல்லது *Brades Estate*) கிட்டத்தட்ட 1,000 பேர் மக்கள்தொகைஉள்ள சிற்றூராகும; இது கரிபியத் தீவான மொன்செராட்டின் நடைமுறைப்படியான தலைநகரமாக 1998 முதல் விளங்குகின்றது.
# பிராதெ

## வரலாறு

மொன்செராட் தீவின் தெற்கு பகுதியில் அலுவல்முறை தலைநகராக விளங்கிய பிளைமவுத் 1997இல் சூபிரெயே குன்றுகள் எரிமலை வெடிப்பினால் புதையுண்டதால் கைவிடப்பட்டது. தற்காலிக அரசுக் கட்டிடங்கள் பிராதெசில் கட்டப்பட்டு 1998 முதல் புதிய தலைநகரமாக மாறியது. இந்த செயற்பாடு துவக்கத்தில் தற்காலிகமானதாக திட்டமிடப்பட்டது; ஆனால் இது தீவின் *நடைமுறைப்படியான* தலைநகரமாகத் தொடர்கிறது. லிட்டில் பே ஏரியாவில் புதியதாக நிர்மாணிக்கப்பட்டு வரும் தலைநகருக்கு பல பெயர்கள் பரிந்துரைக்கப்பட்டு வருகின்றன. டயானா, வேல்ஸ் இளவரசி நினைவாக டயானா துறைமுகம் என்ற பெயரும் மார்ச்சு 17ஆம் நாள் கிளர்ச்சியை நினைவுறுத்தும் வகையிலும் அயர்லாந்து-அமெரிக்க சுற்றுலாப் பயணிகளை கவரும் வகையிலும் புனித பேட்ரிக் என்ற பெயரும் இதில் அடங்கும். இலண்டனில் நடந்த ஒலிம்பிக் போட்டிகளின் போது பிராதெசு துவக்கப் பள்ளி மாணவர்கள் "சிறப்பு 'உலக அமைதி' திட்டத்தை" வெளிப்படுத்தினர்; இதில் அமைதியையும் மொன்செராட் கொடியையும் பதித்த மெத்தையை சமர்ப்பித்தனர்.
# பிராதெ

## புவியியல்

பிராதெசு மொன்செராட்டின் வடமேற்கில் அமைந்துள்ளது. பங்கம் விரிகுடா, செயிண்ட் பீட்டர்சின் வடக்கில், கார் விரிகுடா மற்றும் லிட்டில் விரிகுடா அருகில், அமைந்துள்ளது. தீவின் முதன்மை சாலை கார் விரிகுடா வரை வடக்கில் சென்று பிறகு தென்கிழக்கில் திரும்பி தீவின் மையத்திலுள்ள வானூர்தி நிலையம் வழியே செல்கின்றது. டேவி குன்றுகள் சிற்றூர் இச்சாலைக்கு அருகே வடகிழக்கில் உள்ளது; காலின்சு ஆறு இந்த குடியிருப்புகளின் ஊடாக சென்று லிட்டில் விரிகுடாவில் கலக்கிறது. பிராதெயின் வடகிழக்கில், தீவின் மையத்தில், மலைப்பாங்காக உள்ளது. இங்கு சில்வர் ஹில் என்ற சிகரம் 403 மீட்டர் உயரத்திற்கு உள்ளது.
# பிராதெ

## பொருளியல்நிலை

பிராம்மரின் கூற்றுப்படி பிரித்தானிய, பன்னாட்டு நிவாரண நிறுவனங்களின் கட்டமைப்பு குழுக்களின் வருகைகளுடன் தன்னம்பிக்கை, கூட்டுறவுடன் இச்சிறு சமுதாயம் தன்னை மீளமைத்து வருகின்றது. பிராதெசில் பல சிறு அங்காடிகளும் வங்கி, கனேடியன் ராயல் வங்கியின் கிளை, அரசு அலுவலகங்கள், அஞ்சலகம், நூலகம், மருந்தகம் உள்ளன.
காஸ் கிராண்ட் என்டர்பிரைசஸ், மொன்செராட் வான்சேவை நிறுவனம், மொன்செராட் சுற்றுலா வாரியம் அலுவலகங்கள் பிராதெயில் உள்ளன. தலைமை அரசு வழக்கறிஞரின் அலுவலகம் 3 பராரா பிளாசாவில் உள்ளது. லிட்டில் விரிகுடா கடற்கரையில் *சோகா கபானா* உணவகம் வெள்ளி இரவுகளில் ரெகே இசையுடன் கோழிக்கறி, மீன் உணவுகளை வழங்குகின்றது; *பீப்பிள்சு பிளேசு*, *டினாசு* ஆகியனவற்றில் சிங்க இறால் பர்கர்கள், வெள்ளைப்பூண்டு கூனிறால், தேங்காய் கிரீம் பை, ஜின்ஜர் பியர் சிறப்பு உணவுகளாகும்.
# கர்பலா

**கர்பலா** (**Karbala**, ; *Karbalā’*; also referred to as *Karbalā' al-Muqaddasah*) என்பது ஈராக்கில் அமைந்துள்ள ஒரு நகரமாகும். இது பகுதாதுவிற்கு சுமாராக தொலைவில் தென்மேற்காக அமைந்துள்ளது. கர்பலா நகரம் கர்பலா மாகாணத்தின் தலைநகரமும் ஆகும். 2003 இன் மக்கள் தொகை கணக்கெடுப்பின் அடிப்படையில் கர்பலா நகரத்தின் மக்கள் தொகை 572,300 ஆகும்.  
இந்த நகரம் கர்பலா போரின் இடத்தின் காரணமாக சிறப்பாக அறியப்படுகிறது. மக்கா, மதீனா மற்றும் எருசலேமில் அமைந்துள்ள அல் அக்சா போன்றவற்றிற்கு அடுத்ததாக சியா இசுலாமியர்களுக்கு புனித நகரமாக விளங்குவது இந்த கர்பலா நகரமாகும். இமாம் ஹுசைன் ஹசைன் தாய் பூமியாக விளங்குகிறது. கர்பலா சியாக்களுக்கு புனித இடமாக விளங்குகிறது. மற்றும் மக்காவிற்கு அடுத்ததாக உள்ள யாத்திரை இடமாகும்.
# அப்சராகொண்டா

**அப்சராகொண்டா** (*Apsarakonda*) என்பது இந்தியாவின் கர்நாடகா மாநிலத்தில் இருக்கும் வடகன்னட மாவட்டத்தில் உள்ள ஒன்னாவரா என்ற துறைமுக நகருக்கு அருகில் உள்ள ஒரு சுற்றுலா கிராமம் ஆகும். ஒன்னாவரா பேருந்து நிலையத்தில் இருந்து 8 கிலோமீட்டர் தூரத்தில் இக்கிராமம் அமைந்துள்ளது.
# அப்சராகொண்டா

## பெயர்காரணம்

அப்சராகொண்டா என்பதன் பொருள் தேவதைகள் குளம் என்பதாகும். கடற்கரையைப் பார்த்தபடி அக் குளம் இருப்பதானால் அவ்வாறு அழைக்கப்படுகிறது. இங்கிருந்த நீர்வீழ்ச்சியில் குளிக்கவும் ஓய்வெடுக்கவும் தேவதைகள் தேர்ந்தெடுத்த இடம் இப்பகுதியாகும் எனப் புராணக்கதைகள் கூறுகின்றன.
# அப்சராகொண்டா

## சிறப்புகள்

மகா விநாயகர் கோயில் மற்றும் உக்ர நரசிம்மர் கோயில் ஆகிய கோயில்களுக்குப் பின்புறமாக அப்சராகொண்டா நீர்வீழ்ச்சி இருக்கிறது. மேலும், வரலாற்றுச் சிறப்பு மிக்க பாண்டவர் குகைகள் இங்கிருப்பதாகக் கூறப்படுகின்றன. இக்குளத்திற்கு அருகில் பிரபலமடையாத கடற்கரைகள் உள்ளன.
# அல் நசிரியா

**நசிரியா** அல்லது **அல் நசிரியா** (**Nasiriyah**, ; BGN: *An Nāşirīyah*; also spelled *Nassiriya* or *Nasiriya*) என்பது ஈராக்கின் நகரங்களில் ஒன்றாகும். புறாத்து ஆற்றின் ஆற்றங்கரையில் அல் நசிரியா நகரம் அமைந்துள்ளது. இது பகுதாதிலிருந்து ஏறத்தாழ 225 மைல்கல் (370&nbsp;km) தொலைவில் தென்மேற்காக அமைந்துள்ளது. உர் என்ற பண்டைய நகரத்தின் இடிபாடுகளின் அருகாமையில் அல் நசிரியா நகரம் அமைந்துள்ளது. இது டி குவார் மாகாணத்தின் தலைநகரமும் ஆகும். 2003இன் மக்கள் தொகை கணக்கெடுப்பின் அடிப்படையில் அல் நசிரியா நகரத்தின் மக்கள் தொகை 560,000 ஆகும். அல் நசிரியா நகரம் ஈராக்கின் நான்காவது மிகப்பெரிய நகரமாகும். இந்த நகரம் முசுலிம், மண்டியான், ஜெவ் போன்ற சமய பல்வகைமை மக்கள் தொகையை 20ஆம் நூற்றாண்டில் கொண்டிருந்ததது. ஆனால், தற்போதைய காலப்பகுதியில் அல் நசிரியா நகரத்தின் முதன்மையான சமயப் பிரிவாக விளங்குவது சியா இசுலாம் ஆகும்.
# மாதா-உது

**மாதா-உது** (*Mata-Utu*) என்பது வலிசும் புட்டூனாவும் பிரதேசத்தின் தலைநகரம் ஆகும். இது பிரான்சின் நிருவாகப் பிரிவுகளில் ஒன்றாகும். இது உவியா தீவினில் அமைந்துள்ள ஹஹெக் மாவட்டத்தில் அமைந்துள்ளது. 2003 ஆம் சனத்தொகைக் கணக்கெடுப்பிற்கு அமைவாக இந்நகரின் மொத்த மக்கள் சனத்தொகை 1,191 ஆகும். நாட்டில் அமைந்துள்ள இரு துறைமுகங்களில் இந்நகரில் ஒன்று அமைந்துள்ளது. ஹிஹிஃபோ விமான நிலையமே இந்நகரினதும் நாட்டினதும் விமான நிலையம் ஆகும். இந்நகரிலிருந்து 5. 6 கிலோமீற்றர்கள் தொலைவில் ஹிஹிஃபோ விமானநிலையம் அமைந்துள்ளது.  
இங்குள்ள மிகவும் குறிப்பிடத்தக்க இடங்கள் மாதா-உது பெருங்கோவில் மற்றும் மாளிகை ஆகிவையாகும்.
# மாதா-உது

## புவியியல்

வலிசு தீவுகளின் மிகப்பெரிய நகர மையம் இந்நகரமேயாகும். வலிசு தீவுக்கூட்டத்தின் பெரும்பாலன பகுதிகளை இந்நகரம் உள்ளடக்கியுள்ளது. இந்நகரின் மொத்தப் பரப்பளவு 60 சதுரகிலோமீற்றர்கள் ஆகும். இந்நகரம் முருகைக் கற்பாறைகளினால் சூழப்பட்டுள்ளது. வலிசு தீவுகளின் நிருவாக தலைமையகமும் வர்த்தகத் தலைமையகமும் இந்நகரமேயாகும். இந்நகரம் பல சிறு தீவுகளையும் உள்ளடக்கியுள்ளது. அச்சிறு தீவுகளில் பல கப்பல்கள் நிறுத்தி வைக்கப்படுகின்றன.
# மாதா-உது

## பொருளாதாரம்

இங்கு அண்ணளவாக 7,000 ஆடுகளும் 25,000 பன்றிகளின் மக்களின் வாழ்வாதாரத் தேவைகளைப் பூர்த்தி செய்வதற்காக வளர்க்கப்படுகின்றன.
# மாதா-உது

## சேவைகள்

வலிசும் புட்டூனாவும் பிரதேசத்தின் மாவட்ட நீதிமன்றம் இந்நகரிலேயே அமைந்துள்ளது. வலிசு எட் புடுனா எனும் வானிலியும் இங்கு ஒலிபரப்பப்பட்டு வருகின்றது.
# மாதா-உது

## கலாசாரம்

தூய கன்னி மரியாவின் விண்ணேற்பு தினம் ஒவ்வொரு ஆண்டும் ஆகத்து 15 அன்று இங்குள்ள மக்களால் கொண்டாடப்படுகின்றது. உவியன் மொழி, பொலினீசியன் மொழி, டொன்க்கன் மொழி ஆகியவையும் நிருவாக நடவடிக்கைகளுக்காகப் பிரெஞ்சு மொழியும் பயன்படுத்தப்படுகின்றது. இந்நகரில் பயன்படுத்தப்படும் நாணயம் சிஃப்பி ஃபிராக் (CFP franc) ஆகும்.
# ஐயக்கடன்

ஒவ்வொரு நிறுவனத்திலும் ஏற்கனவே போக்கெழுதப்பட்ட வராக்கடனுக்கும் அதிகமாக ஒரு குறிப்பிட்ட சதவிகிதம் வராக்கடன் நேர்வது இயல்பு. இருப்புநிலை குறிப்பில் பற்பல கடனாளிகளின் உண்மையான தொகையைக் காட்ட வேண்டுமெனில், வாரா ஐயக்கடன் ஒதுக்கு சரிக்கட்டப்படவேண்டும். கடந்த கால அனுபவத்தின் அடிப்படையில் பற்பல கடனாளிகள் மீது ஒரு குறிப்பிட்ட சதவிகிதம் வரா மற்றும் ஐயக்கடன் ஒதுக்கிற்காக ஒதுக்கப்படும்.  
இறுதிக் கணக்குகள் தயாரிக்கையில் சரிக்கட்டுதலில் கொடுக்கப்பட்டுள்ள போக்கெழுதப்பட வேண்டிய வராக்கடன் பற்பல கடனாளிகளிடமிருந்து கழிக்க வேண்டும். மீதமுள்ள மற்ற கடனாளிகள் (பற்பல கடனாளிகள் - வாராகடன் போக்கெழுதபட்டது) மீது வரா மற்றும் ஐயக்கடன் ஒதுக்கு கணக்கிடப்படும்.  
- இலாப நட்ட கணக்கின் பற்று பக்கத்திலும்,
- பற்பல கடனாளிகளிடமிருந்து கழிக்கப்பட்டு இருப்புநிலை குறிப்பின் சொத்துக்கள் பக்கத்திலும் தோன்றும்
# வைபர்

**வைபர்**, உடனுக்குடன் செய்தியனுப்ப உதவும் மென்பொருளாகும். இந்த செயலியில் இணையவழி ஒலிப் பரிமாற்றத்தை மேற்கொள்ள முடியும். நுண்ணறிபேசிகளுக்கான இந்த செயலியை வைபர் மீடியா என்ற நிறுவனம் உருவாக்கியுள்ளது. இந்த செயலியில் குரல், காணொளி, படங்கள் உள்ளிட்டவற்றை பகிர்ந்து கொள்ள முடியும். ஐஓஎஸ், ஆண்ட்ராய்டு இயங்குதளம், பிளாக்பெர்ரி, சீரீஸ் 40, சிம்பியன் இயங்குதளம், படா, விண்டோஸ் போன், மாக் இயக்குதளம், மைக்ரோசாப்ட் விண்டோசு ஆகிய இயங்குதளங்களில் இந்த செயலியை இயக்க முடியும். இந்தச் செயலியை மாதந்தோறும் பத்து கோடி மக்கள் பயன்படுத்துகின்றனர். உலகளவில் 28 கோடி மக்கள் இந்த செயலியில் பதிவு செய்துள்ளனர்.
# லோக்பிரியா கோபிநாத் பர்தலை சர்வதேச விமான நிலையம்

**லோக்பிரியா கோபிநாத் பர்தலை சர்வதேச விமான நிலையம்** , இந்திய மாநிலமான அசாமின் குவகாத்தியில் உள்ள சர்வதேச விமான நிலையம் ஆகும். இதை குவகாத்தி சர்வதேச விமான நிலையம் என்றும் குறிப்பிடுவதுண்டு. இந்திய விடுதலை வீரரான கோபிநாத் பர்தலை என்பவரின் நினைவாக இந்த நிலையத்துக்கு அவர் பெயர் சூட்டப்பட்டது. இந்த நிலையத்தை இந்திய வானூர்தி நிலையங்கள் ஆணையம் நிர்வகிக்கிறது. இங்கு இந்திய வான்படையின் விமானங்களும் நிறுத்தப்படுகின்றன.
# லோக்பிரியா கோபிநாத் பர்தலை சர்வதேச விமான நிலையம்

## விமானங்களும் சேரும் இடங்களும்

;Passenger
# லோக்பிரியா கோபிநாத் பர்தலை சர்வதேச விமான நிலையம்

## மேலும் பார்க்க

- இந்திய பன்னாட்டு வானூர்தி நிலையங்கள்
- இந்தியாவில் பயணிகள் போக்குவரத்து மிகுந்த வானூர்தி நிலையங்கள்
# புனோம் பென் தொடருந்து நிலையம்

**புனோம் பென் தொடருந்து நிலையம்** *(Phnom Penh Railway Station)* என்பது கம்போடியாவின் புனோம் பென் நகரில் இருக்கும் ஒரு தொடருந்து நிலையம் ஆகும். சுகாதார அறிவியல் பல்கலைக்கழகம், தேசிய மேலாண்மைப் பல்கலைக்கழகம் மற்றும் கனடியத் தூதரகம் ஆகியனவற்றுக்கு அடுத்ததாக இத்தொடருந்து நிலையம் அமைந்துள்ளது. பிப்ரவரி 2014 நிலவரப்படி இங்கொன்றும் அங்கொன்றுமாக அவ்வப்போது சரக்கு, குறிப்பாக எண்ணெய் ஏந்தித் தொட்டிகள் போக்குவரத்து மட்டுமே நிகழ்ந்து கொண்டிருந்தது. 2010 ஆம் ஆண்டு அக்டோபர் 22 இல் இந்நிலையம் புதுப்பிக்கப்பட்டு முறையாகத் திறக்கப்பட்டிருந்தது. பயணிகள் போக்குவரத்து இல்லாத காரணத்தால், நிலையக் கட்டிடங்களும் நடைமேடைகளும் பொதுமக்களால் பயன்படுத்தப்படாமல் இருந்தன.
# புனோம் பென் தொடருந்து நிலையம்

## கட்டிட அமைப்பு

1932 ஆம் ஆண்டிலேயே இந்நிலையம் வலுவூட்டப்பட்ட காங்கீறீற்று கட்டுமானத்தால் கட்டப்பட்டிருந்தது. பட்டாம்பாங் நிலையத்திற்காக தொடருந்து சேவை வழங்க இந்நிலையம் கட்டப்பட்டது.
# புனோம் பென் தொடருந்து நிலையம்

## வரலாறு

1960 ஆம் ஆண்டு செப்டம்பர் 28 - செப்டம்பர் 30 தேதிகளில் கம்போடிய மக்கள் புரட்சிக்கட்சியின் (க.ம.பு.க) யின் இருபத்தியோரு தலைவர்கள் கூடி இந்நிலையத்தில் இரகசிய மாநாடு ஒன்றை நடத்தினர். கூட்டத்தின் முடிவில் இக்கட்சி கம்போடியாவின் தொழிலாளர் கட்சி என்று பெயர் மாற்றம் கண்டது. மக்களாட்சிக் கம்போடியாவின் முக்கியமான இக்கூட்டம் நடைபெற்ற நாளானது பின்னர் கட்சி நிறுவப்பட்ட நாள் என அடையாளப்படுத்தப்பட்டது. புனோன் பென்னின் வீழ்ச்சியைத் தொடர்ந்து பொல் பொட் உள்ளிட்ட கெமர் ரூச் தலைவர்களின் முதலாவது முக்கியக் கூட்டம் 1975 ஆம் ஆண்டு ஏப்ரல் மாதத்தில் இங்குதான் நடந்தது. நகரங்களை விட்டு வெளியேறுவது தொடர்பான முடிவுகள் இக்கூட்டத்தில் எடுக்கப்பட்டன.
# யாழ்ப்பாணப் பண்பாடு: மறந்தவையும் மறைந்தவையும் (நூல்)

**யாழ்ப்பாணப் பண்பாடு: மறந்தவையும் மறைந்தவையும்** என்பது, இலங்கையின் யாழ்ப்பாணப் பிரதேசத்து மக்களின் வழக்கிழந்த, உருமாற்றம் அடைந்துவிட்ட அல்லது மறைந்துபோன பண்பாட்டுக் கூறுகள் பற்றி ஆராயும் ஒரு நூலாகும். யாழ்ப்பாணப் பல்கலைக்கழகத்தில் தமிழ்த்துறைப் பேராசிரியராகவும் தலைவராகவும் பணியாற்றிய பேராசிரியர் சி. சிவலிங்கராஜா இந்நூலை எழுதியுள்ளார். இந்நூல் குமரன் புத்தக இல்லம் என்னும் பதிப்பகத்தினால் 2014 ஆம் ஆண்டு கொழும்பில் அச்சிட்டு வெளியிடப்பட்டது.
# யாழ்ப்பாணப் பண்பாடு: மறந்தவையும் மறைந்தவையும் (நூல்)

## நூல் வரலாறு

முதலில் யாழ்ப்பாணப் பல்கலைக்கழகத்தில் இடம்பெற்ற பேராசிரியர் சு. வித்தியானந்தன் நினைவுப் பேருரைக்காக இதே தலைப்பிலான 45 நிமிட நேர உரையொன்றை இந்நூலாசிரியர் நிகழ்த்தினார். இந்த உரை பின்னர் பத்திரிகைகளில் தொடராக வெளிவந்தது. ஆசிரியர் இதையே விரிவாக்கி கொழும்பிலிருந்து வெளியாகும் வீரகேசரி என்னும் நாளிதழின் மாத வெளியீடான கலைக்கேசரியில் தொடராக எழுதினார். பின்னர் அது மேலும் மெருகேற்றப்பட்டு நூலுருவில் வெளியிடப்பட்டது.
# யாழ்ப்பாணப் பண்பாடு: மறந்தவையும் மறைந்தவையும் (நூல்)

## நோக்கம்

இலங்கை முழுவதிலும் வாழும் தமிழ் மக்களின் பண்பாட்டுக் கோலங்களை ஆய்வு செய்து பதிவு செய்யவேண்டும் என்ற எண்ணத்தின் விளைவே இந்நூல் என்பது நூலாசிரியரின் முன்னுரைக் குறிப்பில் இருந்து தெரிகிறது. ஆனாலும், அக்காலத்தில் நிலவிய சூழ்நிலைகள் காரணமாக இந்த ஆய்வு யாழ்ப்பாணப் பகுதிக்குள் சுருங்கிவிட்டதையும் அவர் குறிப்பிட்டுள்ளார்.
# யாழ்ப்பாணப் பண்பாடு: மறந்தவையும் மறைந்தவையும் (நூல்)

## உள்ளடக்கம்

இந்நூலின் உள்ளடக்கம் அறிமுகத்தைத் தவிர்த்து 21 பகுதிகளாகப் பிரிக்கப்பட்டு ஒவ்வொன்றும் வெவ்வேறு பண்பாட்டுக் கூறுகளைப் பற்றி விளக்குகின்றன. இந்நூலில் கையாளப்பட்டுள்ள பண்பாட்டுக் கூறுகள் பின்வருமாறு:
1. உணவு
1. உறையுள்
1. ஆடை அணிகலன்கள்
1. புழங்கு பொருட்கள்
1. போக்குவரத்து
1. மொழிசார் பண்பாட்டுக் கூறுகள்
1. ஆட்பெயர் வழக்காறுகள்
1. உறவுமுறைச் சொற்கள்
1. மரபுவழிச் சீர்மியம்
1. பாரம்பரிய விளையாட்டுக்கள்
1. பாரம்பரியத் தொழில்கள்
1. திட்டுக்கள்
1. யாழ்ப்பாணத்தில் அரைவாய் மொழிப் பாடல்கள்
1. யாழ்ப்பாணத்து வாய்மொழி இலக்கியம்
1. யாழ்ப்பாணத்துக் கோயில் திருவிழாக்கள்
1. பிறப்பு முதல் ஏடு தொடக்குதல் வரையான சடங்குகள்
1. பூப்பு நீராட்டற் சடங்கு
1. திருமணச் சடங்கு
1. மரணச் சடங்கு முறைமைகள்
1. ஒப்பாரிப் பாடல்கள்
1. யாழ்ப்பாணத்து வாழ்வியலில் பஞ்சாங்கம்
# கடலூர் ஊராட்சி ஒன்றியம்

**கடலூர் ஊராட்சி ஒன்றியம்** தமிழ்நாட்டின் கடலூர் மாவட்டத்தில் உள்ள 14 ஊராட்சி ஒன்றியங்களில் ஒன்றாகும்.  
கடலூர் வட்டத்தில் உள்ள இந்த ஊராட்சி ஒன்றியத்தில் 38 பஞ்சாயத்து கிராமங்கள் உள்ளன. இவ்வூராட்சி ஒன்றியத்தின் வட்டார வளர்ச்சி அலுவலகம் கடலூரில் இயங்குகிறது.
# கடலூர் ஊராட்சி ஒன்றியம்

## மக்கள் வகைப்பாடு

2011 ஆம் ஆண்டு இந்திய மக்கள் தொகை கணக்கெடுப்பின் படி, இவ்வூராட்சி ஒன்றியத்தின் மொத்த மக்கள் தொகை 2,21,801 ஆகும். அதில் பட்டியல் சாதி மக்களின் தொகை 57,991 ஆக உள்ளது. பட்டியல் பழங்குடி மக்களின் தொகை 1,155 ஆக உள்ளது.
# கடலூர் ஊராட்சி ஒன்றியம்

## ஊராட்சி மன்றங்கள்

கடலூர் ஊராட்சி ஒன்றியத்தில் உள்ள 38 ஊராட்சி மன்றங்களின் விவரம்;  
1. விலங்கல்பட்டு
1. வெள்ளப்பாக்கம்
1. வெள்ளக்கரை
1. வரக்கால்பட்டு
1. வானமாதேவி
1. உள்ளேரிப்பட்டு
1. உச்சிமேடு
1. தூக்கணாம்பாக்கம்
1. திருப்பனாம்பாக்கம்
1. திருமாணிக்குழி
1. தென்னம்பாக்கம்
1. சிங்கிரிகுடி
1. செம்மங்குப்பம்
1. சேடப்பாளையம்
1. இராமாபுரம்
1. புதுக்கடை
1. பில்லாலி
1. பள்ளிப்பட்டு
1. நாணமேடு
1. நல்லாத்தூர்
1. நடுவீரப்பட்டு
1. மேல்அழிஞ்சிப்பட்டு
1. மதலப்பட்டு
1. மலையபெருமாள் அகரம்
1. குமளங்குளம்
1. கொடுக்கன்பளையம்
1. கிளிஞ்சிக்குப்பம்
1. கீழ்குமாரமங்கலம்
1. கீழ்அழஞ்சிப்பட்டு
1. காரணப்பட்டு
1. காராமணிக்குப்பம்
1. கரைமேடு
1. காரைக்காடு
1. குணமங்கலம்
1. செல்லஞ்சேரி
1. சி. என். பாளையம்
1. அழகியநத்தம்
1. அன்னவல்லி
# கடலூர் ஊராட்சி ஒன்றியம்

## இதனையும் காண்க

- தமிழக ஊராட்சி ஒன்றியங்களின் பட்டியல்
- தமிழ்நாடு ஊரக வளர்ச்சி மற்றும் ஊராட்சித் துறை
- பஞ்சாயத்து ராஜ்
- தமிழ்நாடு உள்ளாட்சி அமைப்புகள்
- தமிழ்நாடு உள்ளாட்சி மன்றங்கள்
# அண்ணாகிராமம் ஊராட்சி ஒன்றியம்

**அண்ணாகிராமம் ஊராட்சி ஒன்றியம்** , தமிழ்நாட்டின் கடலூர் மாவட்டத்தில் உள்ள 14 ஊராட்சி ஒன்றியங்களில் ஒன்றாகும்.  
அண்ணாகிராமம் ஊராட்சி ஒன்றியம் 42 ஊராட்சி மன்றங்களைக் கொண்டுள்ளது. இவ்வூராட்சி ஒன்றியத்தின் வட்டார வளர்ச்சி அலுவலகம் அண்ணாகிராமத்தில் இயங்குகிறது.
# அண்ணாகிராமம் ஊராட்சி ஒன்றியம்

## மக்கள் வகைப்பாடு

2011 ஆம் ஆண்டு இந்திய மக்கள் தொகை கணக்கெடுப்பின் படி, அண்ணாகிராமம் ஊராட்சி ஒன்றியத்தின் மொத்த மக்கள் தொகை 1,29,400 ஆகும். அதில் பட்டியல் சாதி மக்களின் தொகை 45,649 ஆக உள்ளது. பட்டியல் பழங்குடி மக்களின் தொகை 581 ஆக உள்ளது.
# அண்ணாகிராமம் ஊராட்சி ஒன்றியம்

## ஊராட்சி மன்றங்கள்

அண்ணாகிராமம் ஊராட்சி ஒன்றியத்தில் உள்ள ஊராட்சி மன்றங்களின் விவரம்;  
1. வரிஞ்சிப்பாக்கம்
1. திருத்துறையூர்
1. திராசு
1. தட்டாம்பாளையம்
1. சுந்தரவாண்டி
1. சாத்திப்பட்டு
1. சன்னியாசிப்பேட்டை
1. புலவனூர்
1. பூண்டி
1. பணப்பாக்கம்
1. பாலூர்
1. பைத்தாம்பாடி
1. பகண்டை
1. பல்லவராயநத்தம்
1. பெருமாள்நாயக்கன்பாளையம்
1. ஒறையூர்
1. நத்தம்
1. நரிமேடு
1. மேல்கவரப்பட்டு
1. மாளிகைமேடு
1. மேல்குமாரமங்கலம்
1. கோழிப்பாக்கம்
1. கோட்லம்பாக்கம்
1. கீழ்கவரப்பட்டு
1. கீழ்அருங்குணம்
1. காவனூர்
1. கரும்பூர்
1. கணிசப்பாக்கம்
1. கள்ளிப்பட்டு
1. எழுமேடு
1. எனதிரிமங்கலம்
1. எய்தனூர்
1. சித்தரசூர்
1. சின்னப்பேட்டை
1. அவியனூர்
1. அக்கடவல்லி
1. அகரம்
1. அழகபெருமாள்குப்பம்
1. கண்டரக்கோட்டை
1. கொங்கராயனூர்
1. கொரத்தி
1. பண்டரக்கோட்டை
# பண்ருட்டி ஊராட்சி ஒன்றியம்

**பண்ருட்டி ஊராட்சி ஒன்றியம்** , தமிழ்நாட்டின் கடலூர் மாவட்டத்தில் உள்ள 14 ஊராட்சி ஒன்றியங்களில் ஒன்றாகும். பண்ருட்டி ஒன்றியம் 40 கிராம ஊராட்சி மன்றங்களைக் கொண்டுள்ளது. பண்ருட்டி வட்டத்தில் உள்ள இவ்வூராட்சி ஒன்றியத்தின் வட்டார வளர்ச்சி அலுவலகம் பண்ருட்டியில் இயங்குகிறது.
# பண்ருட்டி ஊராட்சி ஒன்றியம்

## மக்கள் வகைப்பாடு

2011 ஆம் ஆண்டு இந்திய மக்கள் தொகை கணக்கெடுப்பின் படி, பண்ருட்டி ஊராட்சி ஒன்றியத்தின் மொத்த மக்கள் தொகை 1,62,692 ஆகும். அதில் பட்டியல் சாதி மக்களின் தொகை 34,844 ஆக உள்ளது. பட்டியல் பழங்குடி மக்களின் தொகை 76 ஆக உள்ளது.
# பண்ருட்டி ஊராட்சி ஒன்றியம்

## ஊராட்சி மன்றங்கள்

ஊராட்சி ஒன்றியத்தில் உள்ள ஊராட்சி மன்றங்களின் விவரம்;  
1. விசூர்
1. வேகாக்கொல்லை
1. வீரசிங்கன்குப்பம்
1. வீரப்பெருமாநல்லூர்
1. வல்லம்
1. திருவாமூர்
1. தாழம்பட்டு
1. சொரத்தூர்
1. சிறுவத்தூர்
1. சிறுகிராமம்
1. சிலம்பிநாதன்பேட்டை
1. செம்மேடு
1. சேமக்கோட்டை
1. இராயர்பாளையம்
1. புறங்கணி
1. பேர்பெரியான்குப்பம்
1. பெரியகாட்டுப்பாளையம்
1. பணிக்கன்குப்பம்
1. நத்தம்
1. நடுக்குப்பம்
1. மேல்மாம்பட்டு
1. மேல்காங்கேயன்குப்பம்
1. மேலிருப்பு
1. மருங்கூர்
1. மணப்பாக்கம்
1. மணம்தவிழ்ந்தபுதூர்
1. மாளிகம்பட்டு
1. குடுமியான்குப்பம்
1. கொளப்பாக்கம்
1. கீழ்மாம்பட்டு
1. கீழ்காங்கேயன்குப்பம்
1. கீழிருப்பு
1. கீழகுப்பம்
1. காட்டுக்கூடலூர்
1. கருக்கை
1. காடாம்புலியூர்
1. எலந்தப்பட்டு
1. அரசடிக்குப்பம்
1. அங்குசெட்டிப்பாளையம்
1. அழகப்பசமுத்திரம்
# குறிஞ்சிப்பாடி ஊராட்சி ஒன்றியம்

**குறிஞ்சிப்பாடி ஊராட்சி ஒன்றியம்** , தமிழ்நாட்டின் கடலூர் மாவட்டத்தில் உள்ள 14 ஊராட்சி ஒன்றியங்களில் ஒன்றாகும்.  
குறிஞ்சிப்பாடி வட்டத்தில் உள்ள இவ்வூராட்சி ஒன்றியம் 51 கிராம ஊராட்சி மன்றங்களைக் கொண்டுள்ளது. இவ்வூராட்சி ஒன்றியத்தின் வட்டார வளர்ச்சி அலுவலகம், வட்டாட்ட்சியர் அலுவலகம் குறிஞ்சிப்பாடி நகரில் இயங்குகிறது.
# குறிஞ்சிப்பாடி ஊராட்சி ஒன்றியம்

## மக்கள் வகைப்பாடு

2011 ஆம் ஆண்டு இந்திய மக்கள் தொகை கணக்கெடுப்பின் படி, குறிஞ்சிப்பாடி ஊராட்சி ஒன்றியத்தின் மொத்த மக்கள் தொகை 1,90,068 ஆகும். அதில் பட்டியல் சமூகத்தினர் மக்கள் தொகை 65,919 ஆக உள்ளது. பட்டியல் பழங்குடி மக்களின் தொகை 873 ஆக உள்ளது.
# குறிஞ்சிப்பாடி ஊராட்சி ஒன்றியம்

## ஊராட்சி மன்றங்கள்

குறிஞ்சிப்பாடி ஊராட்சி ஒன்றியத்தில் உள்ள ஊராட்சி மன்றங்களின் விவரம்;  
1. விருப்பாட்சி
1. வெங்கடாம்பேட்டை
1. வழுதலம்பட்டு
1. வரதராஜன்பேட்டை
1. வாண்டியாம்பள்ளம்
1. வானதிராயபுரம்
1. வடக்குத்து
1. வடக்குமேலூர்
1. தியாகவல்லி
1. தீர்த்தனகிரி
1. தம்பிபேட்டைப்பாளையம்
1. தம்பிப்பேட்டை
1. தையல்குணாம்பட்டினம்
1. சிறுபாலையூர்
1. சமட்டிக்குப்பம்
1. ரெங்கநாதபுரம்
1. புலியூர்
1. பூவானிக்குப்பம்
1. பெத்தநாயக்கன்குப்பம்
1. பெருமாத்தூர்
1. நைனார்குப்பம்
1. மேலப்புதுப்பேட்டை
1. மருவாய்
1. குருவப்பன்பேட்டை
1. குண்டியமல்லூர்
1. கிருஷ்ணன்குப்பம்
1. கீழூர்
1. காயல்பட்டு
1. கருங்குழி
1. கண்ணாடி
1. கள்ளையன்குப்பம்
1. கல்குணம்
1. இந்திரா நகர்
1. பூதம்பாடி
1. ஆயிக்குப்பம்
1. ஆதிநாராயணபுரம்
1. அரங்கமங்கலம்
1. அனுக்கம்பட்டு
1. அன்னதானம்பேட்டை
1. ஆண்டார்முள்ளிப்பள்ளம்
1. அம்பலவாணன்பேட்டை
1. ஆலப்பாக்கம்
1. அகரம்
1. ஆடூர் அகரம்
1. கோரணப்பட்டு
1. கோதண்டராமபுரம்
1. கொளக்குடி
1. கொத்தவாச்சேரி
1. மதனகோபாலபுரம்
1. தொண்டமாநத்தம்
1. திருச்சோபுரம்
# காட்டுமன்னார்கோயில் ஊராட்சி ஒன்றியம்

**காட்டுமன்னார்கோயில் ஊராட்சி ஒன்றியம்**, தமிழ்நாட்டின் கடலூர் மாவட்டத்தில் உள்ள 14 ஊராட்சி ஒன்றியங்களில் ஒன்றாகும்.  
காட்டுமன்னார்கோயில் ஊராட்சி ஒன்றியம் 42 ஊராட்சி மன்றங்களைக் கொண்டுள்ளது.காட்டுமன்னார்கோயில் வட்டத்தில் உள்ள இவ்வூராட்சி ஒன்றியத்தின் வட்டார வளர்ச்சி அலுவலகம் காட்டுமன்னார்கோயிலில் இயங்குகிறது.
# காட்டுமன்னார்கோயில் ஊராட்சி ஒன்றியம்

## மக்கள் வகைப்பாடு

2011 ஆம் ஆண்டு இந்திய மக்கள் தொகை கணக்கெடுப்பின் படி, காட்டுமன்னார்கோயில் ஊராட்சி ஒன்றியத்தின் மொத்த மக்கள் தொகை 1,06,904 ஆகும். அதில் பட்டியல் சமூக மக்களின் தொகை 45,024 ஆகவும்; பட்டியல் பழங்குடி மக்களின் தொகை 761 ஆகவும் உள்ளது.
# காட்டுமன்னார்கோயில் ஊராட்சி ஒன்றியம்

## ஊராட்சி மன்றங்கள்

காட்டுமன்னார்கோயில் ஊராட்சி ஒன்றியத்தில் உள்ள ஊராட்சி மன்றங்களின் விவரம்;  
1. வீரானந்தபுரம்
1. வீராணநல்லூர்
1. வானமாதேவி
1. திருச்சின்னபுரம்
1. சித்தமல்லி
1. சிறுகாட்டூர்
1. ஷண்டன்
1. ரெட்டியூர்
1. இராயநல்லூர்
1. பழஞ்சநல்லூர்
1. நாட்டார்மங்கலம்
1. நத்தமலை
1. முட்டம்
1. மோவூர்
1. மேல்ராதாம்பூர்
1. மேலக்கடம்பூர்
1. மாணியம்ஆடூர்
1. மாமங்கலம்
1. மா. ஆதனூர்
1. குருங்குடி
1. குஞ்சமேடு
1. கீழக்கடம்பூர்
1. கீழ்புளியம்பட்டு
1. கருணாகரநல்லூர்
1. கண்டமங்கலம்
1. கல்நாட்டாம்புலியூர்
1. கே. பூவிழந்தநல்லூர்
1. குணவாசல்
1. ஈச்சம்பூண்டி
1. செட்டித்தாங்கல்
1. ஆயன்குடி
1. அறந்தாங்கி
1. அழிஞ்சிமங்கலம்
1. ஆழங்காத்தான்
1. அகரபுத்தூர்
1. ஆச்சாள்புரம்
1. கஞ்சன்கொல்லை
1. கொள்ளுமேடு
1. கொண்டசமுத்திரம்
1. மா. உத்தமசோழகன்
1. டி. அருள்மொழிதேவன்
1. தொரப்பு
# குமராட்சி ஊராட்சி ஒன்றியம்

**குமராட்சி ஊராட்சி ஒன்றியம்** , தமிழ்நாட்டின் கடலூர் மாவட்டத்தில் உள்ள ஊராட்சி ஒன்றியங்களில் ஒன்றாகும்.  
குமராட்சி ஊராட்சி ஒன்றியம் 54 ஊராட்சி மன்றங்களைக் கொண்டுள்ளது. இவ்வூராட்சி ஒன்றியத்தின் வட்டார வளர்ச்சி அலுவலகம் குமராட்சியில் இயங்குகிறது.
# குமராட்சி ஊராட்சி ஒன்றியம்

## மக்கள் வகைப்பாடு

2011 ஆம் ஆண்டு இந்திய மக்கள் தொகை கணக்கெடுப்பின் படி, குமராட்சி ஊராட்சி ஒன்றியத்தின் மொத்த மக்கள் தொகை 1,16,951 ஆகும். அதில் பட்டியல் சாதி மக்களின் தொகை 47,907 ஆக உள்ளது. பட்டியல் பழங்குடி மக்களின் தொகை 913 ஆக உள்ளது.
# குமராட்சி ஊராட்சி ஒன்றியம்

## ஊராட்சி மன்றங்கள்

குமராட்சி ஊராட்சி ஒன்றியத்தில் உள்ள 54 ஊராட்சி மன்றங்களின் விவரம்;  
1. வெண்ணையூர்
1. வெள்ளூர்
1. வரகூர்
1. வல்லம்படுகை
1. வையூர்
1. வடமூர்
1. வடக்குமாங்குடி
1. திருநாரையூர்
1. தெற்குமாங்குடி
1. தெம்மூர்
1. தவர்த்தாம்பட்டு
1. டி. புத்தூர்
1. சிவாயம்
1. சிவபுரி
1. சிறகிழந்தநல்லூர்
1. சர்வராஜன்பேட்டை
1. பூலாமேடு
1. பெராம்பட்டு
1. பரிவிளாகம்
1. நெய்வாசல்
1. நெடும்பூர்
1. நாஞ்சலூர்
1. நந்திமங்கலம்
1. நளம்புத்தூர்
1. முள்ளங்குடி
1. மேலபருத்திக்குடி
1. மெய்யாத்தூர்
1. மாதர்சூடாமணி
1. மா. உடையூர்
1. மா. புளியங்குடி
1. மா. அரசூர்
1. குமராட்சி
1. கூடுவெளிச்சவாடி
1. கீழ்அதங்குடி
1. கீழபருத்திக்குடி
1. கீழகுண்டலபாடி
1. காட்டுக்கூடலூர்
1. கருப்பூர்
1. கடவாச்சேரி
1. எள்ளேரி
1. இளநாங்கூர்
1. எடையார்
1. செட்டிக்கட்டளை
1. சி. வக்காரமாரி
1. சி. அரசூர்
1. அத்திப்பட்டு
1. அகரநல்லூர்
1. ஆட்கொண்டநத்தம்
1. ஜெயங்கொண்டப்பட்டினம்
1. மா. கொளக்குடி
1. கூத்தன்கோயில்
1. ருத்திரசோலை
1. சாலியந்தோப்பு
1. சோழக்கூர்
# கீரப்பாளையம் ஊராட்சி ஒன்றியம்

**கீரப்பாளையம் ஊராட்சி ஒன்றியம்** , தமிழ்நாட்டின் கடலூர் மாவட்டத்தில் உள்ள 13 ஊராட்சி ஒன்றியங்களில் ஒன்றாகும்.  
கீரப்பாளையம் ஊராட்சி ஒன்றியம் 45 ஊராட்சி மன்றங்களைக் கொண்டுள்ளது. இவ்வூராட்சி ஒன்றியத்தின் வட்டார வளர்ச்சி அலுவலகம் கீரப்பாளயத்தில் இயங்குகிறது. இது புவனகிரி சட்டமன்றத் தொகுதிக்கு உட்பட்டதாகும்.
# கீரப்பாளையம் ஊராட்சி ஒன்றியம்

## மக்கள் வகைப்பாடு

2011 ஆம் ஆண்டு இந்திய மக்கள் தொகை கணக்கெடுப்பின் படி, கீரப்பாளையம் ஊராட்சி ஒன்றியத்தின் மொத்த மக்கள் தொகை 1,18,476 ஆகும். அதில் பட்டியல் சாதி மக்களின் தொகை 48,698 ஆக உள்ளது. பட்டியல் பழங்குடி மக்களின் தொகை 842 ஆக உள்ளது.
# கீரப்பாளையம் ஊராட்சி ஒன்றியம்

## ஊராட்சி மன்றங்கள்

கீரப்பாளயம் ஊராட்சி ஒன்றியத்தில் உள்ள 45 ஊராட்சி மன்றங்களின் விவரம்;  
1. விளாகம்
1. வெள்ளியக்குடி
1. வெய்யலூர்
1. வயலூர்
1. வடப்பாக்கம்
1. வடஹரிராஜபுரம்
1. வாக்கூர்
1. துணிசிரமேடு
1. தெற்குவிருதாங்கன்
1. தென்ஹரிராஜபுரம்
1. தரசூர்
1. டி. நெடுஞ்சேரி
1. டி. மணலூர்
1. சிறுகாலூர்
1. சேதியூர்
1. செங்கல்மேடு
1. சாத்தமங்கலம்
1. சாக்காங்குடி
1. பூர்த்தங்குடி
1. பெருங்காலூர்
1. பரதூர்
1. பண்ணப்பட்டு
1. பாளையன்சேர்ந்தங்குடி
1. ஒரத்தூர்
1. ஓடாக்கநல்லூர்
1. முகையூர்
1. மதுராந்தகநல்லூர்
1. கூளப்பாடி
1. கிளியனூர்
1. கீரப்பாளையம்
1. கீழ்நத்தம்
1. கண்ணங்குடி
1. கந்தகுமாரன்
1. கலியமலை
1. கே. ஆடூர்
1. எண்ணாநகரம்
1. இடையன்பால்சேரி
1. தேவங்குடி
1. சி. மேலவன்னியூர்
1. பூதங்குடி
1. அய்யனூர்-அக்காரமங்கலம்
1. ஆயிப்பேட்டை
1. பூந்தோட்டம்
1. வாழக்கொல்லை
1. சி. வீரசோழகன்
# கீரப்பாளையம் ஊராட்சி ஒன்றியம்

## இதனையும் காண்க

- தமிழக ஊராட்சி ஒன்றியங்களின் பட்டியல்
- தமிழ்நாடு ஊரக வளர்ச்சி மற்றும் ஊராட்சித் துறை
- பஞ்சாயத்து ராஜ்
- தமிழ்நாடு உள்ளாட்சி அமைப்புகள்
- தமிழ்நாடு உள்ளாட்சி மன்றங்கள்
# மேல்புவனகிரி ஊராட்சி ஒன்றியம்

**மேல்புவனகிரி ஊராட்சி ஒன்றியம்** , தமிழ்நாட்டின் கடலூர் மாவட்டத்தில் உள்ள 14 ஊராட்சி ஒன்றியங்களில் ஒன்றாகும்.  
மேல்புவனகிரி ஊராட்சி ஒன்றியம் 46 ஊராட்சி மன்றங்களைக் கொண்டுள்ளது. இவ்வூராட்சி ஒன்றியத்தின் வட்டார வளர்ச்சி அலுவலகம் புவனகிரியில் இயங்குகிறது. இவ்வூராட்சி ஒன்றியம் புவனகிரி வருவாய் வட்டத்தில் உள்ளது. புவனகிரி சட்டமன்றத் தொகுதிக்கு உட்படுகிறது.
# மேல்புவனகிரி ஊராட்சி ஒன்றியம்

## மக்கள் வகைப்பாடு

2011 ஆம் ஆண்டு இந்திய மக்கள் தொகை கணக்கெடுப்பின் படி, மேல்புவனகிரி ஊராட்சி ஒன்றியத்தின் மொத்த மக்கள் தொகை 86,255 ஆகும். அதில் பட்டியல் சாதி மக்களின் தொகை 33,344 ஆக உள்ளது. பட்டியல் பழங்குடி மக்களின் தொகை 685 ஆக உள்ளது.
# மேல்புவனகிரி ஊராட்சி ஒன்றியம்

## ஊராட்சி மன்றங்கள்

மேல்புவனகிரி ஊராட்சி ஒன்றியத்தில் உள்ள 46 ஊராட்சி மன்றங்களின் விவரம்;  
1. வீரமுடையாநத்தம்
1. வத்தராயன்தெத்து
1. வடதலைக்குளம்
1. வடகிருஷ்ணாபுரம்
1. வடக்குத்திட்டை
1. உளுத்தூர்
1. துரிஞ்சிக்கொல்லை
1. தில்லைநாயகபுரம்
1. தெற்குத்திட்டை
1. தீத்தாம்பாளையம்
1. சாத்தப்பாடி
1. பிரசன்னராமாபுரம்
1. பின்னலூர்
1. பெரியநெற்குணம்
1. பி. கொளக்குடி
1. நெல்லிக்கொல்லை
1. நத்தமேடு
1. மிராளூர்
1. மேல்வளையமாதேவி
1. மேல்அனுவம்பட்டு
1. மேலமுங்கிலடி
1. மேலமணக்குடி
1. மருதூர்
1. மஞ்சக்கொல்லை
1. குமுடிமூலை
1. கீழமுங்கிலடி
1. கிளாவடிநத்தம்
1. கீழ்வளையமாதேவி
1. கத்தாழை
1. கஸ்பா ஆலம்பாடி
1. கரைமேடு
1. ஜெயங்கொண்டான்
1. எரும்பூர்
1. எல்லைக்குடி
1. சொக்கன்கொல்லை
1. சின்னநெற்குணம்
1. சி. முட்லூர்
1. பூதவராயன்பேட்டை
1. பி. உடையூர்
1. பு. ஆதனூர்
1. பு. சித்தேரி
1. அழிசிகுடி
1. ஆனைவாரி
1. அம்மன்குப்பம்
1. அம்பாள்புரம்
1. அகர ஆலம்பாடி
# பரங்கிப்பேட்டை ஊராட்சி ஒன்றியம்

**பரங்கிப்பேட்டை ஊராட்சி ஒன்றியம்** , தமிழ்நாட்டின் கடலூர் மாவட்டத்தில் உள்ள 14 ஊராட்சி ஒன்றியங்களில் ஒன்றாகும்.  
பரங்கிப்பேட்டை ஊராட்சி ஒன்றியம் 39 ஊராட்சி மன்றங்களைக் கொண்டுள்ளது. இவ்வூராட்சி ஒன்றியத்தின் வட்டார வளர்ச்சி அலுவலகம் பரங்கிப்பேட்டையில் இயங்குகிறது.
# பரங்கிப்பேட்டை ஊராட்சி ஒன்றியம்

## மக்கள் வகைப்பாடு

2011 ஆம் ஆண்டு இந்திய மக்கள் தொகை கணக்கெடுப்பின் படி, பரங்கிப்பேட்டை ஊராட்சி ஒன்றியத்தின் மொத்த மக்கள் தொகை 1,10,073 ஆகும். அதில் பட்டியல் சாதி மக்களின் தொகை 33,939 ஆக உள்ளது. பட்டியல் பழங்குடி மக்களின் தொகை 1,030 ஆக உள்ளது.
# பரங்கிப்பேட்டை ஊராட்சி ஒன்றியம்

## ஊராட்சி மன்றங்கள்

பரங்கிப்பேட்டை ஊராட்சி ஒன்றியத்தில் உள்ள 39 கிராம ஊராட்சி மன்றங்களின் விவரம்;  
1. வில்லியநல்லூர்
1. வேளங்கிப்பட்டு
1. வயலாமூர்
1. வசப்புத்தூர்
1. உத்தமசோழமங்கலம்
1. தில்லைவிடங்கன்
1. தச்சக்காடு
1. தாண்டவராயன்சோழகன்பேட்டை
1. சிலம்பிமங்கலம்
1. சேந்திரக்கிள்ளை
1. பூவாலை
1. பின்னத்தூர்
1. பிச்சாவரம்
1. பெரியப்பட்டு
1. பெரியகொமட்டி
1. நஞ்சைமகத்துவாழ்க்கை
1. நக்கரவந்தன்குடி
1. மேலத்திருக்கழிபாலை
1. மீதிக்குடி
1. மஞ்சக்குழி
1. மணிக்கொல்லை
1. குரியாமங்கலம்
1. குமாரமங்கலம்
1. கோவிலாம்பூண்டி
1. கொத்தட்டை
1. கீழத்திருக்கழிப்பாலை
1. கீழப்பெரம்பை
1. கீழமணக்குடி
1. கீழ் அணுவம்பட்டு
1. கவரப்பட்டு
1. கனகரப்பட்டு
1. சின்னக்கொமட்டி
1. பு. முட்லூர்
1. பு. மடுவங்கரை
1. ஆயிபுரம்
1. அருண்மொழிதேவன்
1. அரியகோஷ்டி
1. ஆதிவராகநல்லூர்
1. சின்னூர்புதுப்பேட்டை
# விருத்தாச்சலம் ஊராட்சி ஒன்றியம்

**விருத்தாச்சலம் ஊராட்சி ஒன்றியம்** , தமிழ்நாட்டின் கடலூர் மாவட்டத்தில் உள்ள 14 ஊராட்சி ஒன்றியங்களில் ஒன்றாகும். விருத்தாச்சலம் ஊராட்சி ஒன்றியம் 51 ஊராட்சி மன்றங்களைக் கொண்டுள்ளது. விருத்தாசலம் வட்டத்தில் உள்ள இவ்வூராட்சி ஒன்றியத்தின் வட்டார வளர்ச்சி அலுவலகம் விருத்தாச்சலத்தில் இயங்குகிறது.
# விருத்தாச்சலம் ஊராட்சி ஒன்றியம்

## மக்கள் வகைப்பாடு

2011 ஆம் ஆண்டு இந்திய மக்கள் தொகை கணக்கெடுப்பின் படி, விருத்தாச்சலம் ஊராட்சி ஒன்றியத்தின் மொத்த மக்கள் தொகை 1,19,444 ஆகும். அதில் பட்டியல் சாதி மக்களின் தொகை 41,185 ஆக உள்ளது. பட்டியல் பழங்குடி மக்களின் தொகை 367 ஆக உள்ளது.
# விருத்தாச்சலம் ஊராட்சி ஒன்றியம்

## ஊராட்சி மன்றங்கள்

விருத்தாச்சலம் ஊராட்சி ஒன்றியத்தில் உள்ள 51 ஊராட்சி மன்றங்களின் விவரம்;  
1. விசலூர்
1. விளாங்காட்டூர்
1. விஜயமாநகரம்
1. வேட்டக்குடி
1. வண்ணாங்குடிகாடு
1. தொட்டிக்குப்பம்
1. தொரவளூர்
1. டி. வி. புத்தூர்
1. டி. மாவிடந்தல்
1. சித்தேரிக்குப்பம்
1. சிறுவம்பார்
1. செம்பளாக்குறிச்சி
1. சாத்துக்கூடல் மேல்பாதி
1. சாத்துக்கூடல் கீழ்பாதி
1. சத்தியவாடி
1. ரூபநாராயணநல்லூர்
1. இராஜேந்திரப்பட்டினம்
1. புதுக்கூரைப்பேட்டை
1. புலியூர்
1. பெரியவடவாடி
1. பெரம்பலூர்
1. பேரளையூர்
1. பரவளூர்
1. நறுமணம்
1. முகுந்தநல்லூர்
1. மு. அகரம்
1. மாத்தூர்
1. மணவாளநல்லூர்
1. மு. புதூர்
1. மு. பட்டி
1. மு. பரூர்
1. குப்பநத்தம்
1. கோவிலானூர்
1. கோ. மங்கலம்
1. கொடுக்கூர்
1. கோ. பூவனூர்
1. கோ. பவழங்குடி
1. காட்டுப்பரூர்
1. கட்டியநல்லூர்
1. கச்சிராயநத்தம்
1. கருவேப்பிலங்குறிச்சி
1. கர்ணத்தம்
1. க. இளமங்கலம்
1. கோபுராபுரம்
1. எடையூர்
1. எடசித்தூர்
1. எருமனூர்
1. சின்னப்பரூர்
1. சின்னகண்டியங்குப்பம்
1. ஆலிச்சிக்குடி
1. ஆலடி
# கம்மாபுரம் ஊராட்சி ஒன்றியம்

**கம்மாபுரம் ஊராட்சி ஒன்றியம்** , தமிழ்நாட்டின் கடலூர் மாவட்டத்தில் உள்ள 14 ஊராட்சி ஒன்றியங்களில் ஒன்றாகும். இது புவனகிரி சட்டமன்றத் தொகுதிக்கு உட்பட்டதாகும்.  
கம்மாபுரம் ஊராட்சி ஒன்றியம் 42 ஊராட்சி மன்றங்களைக் கொண்டுள்ளது. பண்ருட்டி வட்டத்தில் உள்ள இவ்வூராட்சி ஒன்றியத்தின் வட்டார வளர்ச்சி அலுவலகம் கம்மாபுரத்தில் இயங்குகிறது.
# கம்மாபுரம் ஊராட்சி ஒன்றியம்

## மக்கள் வகைப்பாடு

2011 ஆம் ஆண்டு இந்திய மக்கள் தொகை கணக்கெடுப்பின் படி, கம்மாபுரம் ஊராட்சி ஒன்றியத்தின் மொத்த மக்கள் தொகை 1,52,650 ஆகும். அதில் பட்டியல் சாதி மக்களின் தொகை 44,408 ஆக உள்ளது. பட்டியல் பழங்குடி மக்களின் தொகை 967 ஆக உள்ளது.
# கம்மாபுரம் ஊராட்சி ஒன்றியம்

## ஊராட்சி மன்றங்கள்

கம்மாபுரம் ஊராட்சி ஒன்றியத்தில் உள்ள 42 ஊராட்சி மன்றங்களின் விவரம்;  
1. வடக்குவெள்ளூர்
1. வி. குமாரமங்கலம்
1. ஊத்தாங்கால்
1. ஊ. மங்களம்
1. ஊ. கொளப்பாக்கம்
1. ஊ. அகரம்
1. ஊ. ஆதனூர்
1. சு. கீனனூர்
1. சிறுவரப்பூர்
1. சேப்ளாநத்தம் (தெற்கு)
1. சேப்ளாநத்தம் (வடக்கு)
1. சாத்தப்பாடி
1. சாத்தமங்கலம்
1. பெருவரப்பூர்
1. பெருந்துறை
1. பெரியகாப்பான்குளம்
1. பழையப்பட்டினம்
1. நெய்வேலி
1. நடியப்பட்டு
1. முதனை
1. முடப்புளி
1. மேல்பாதி
1. கோட்டுமுளை
1. கோட்டகம்
1. கூனங்குறிச்சி
1. கோ. ஆதனூர்
1. கீழ்பாதி
1. கார்குடல்
1. கம்மாபுரம்
1. இருப்புக்குறிச்சி
1. இருப்பு
1. இருளக்குறிச்சி
1. தர்மநல்லூர்
1. அம்மேரி
1. கோபாலபுரம்
1. கோ. மாவிடந்தல்
1. கொல்லிருப்பு
1. கோட்டேரி
1. மணக்கொல்லை
1. மும்முடிச்சோழகன்
1. பாலக்கொல்லை
1. உய்யக்கொண்டராவி
# நல்லூர் ஊராட்சி ஒன்றியம்

**நல்லூர் ஊராட்சி ஒன்றியம்** , தமிழ்நாட்டின் கடலூர் மாவட்டத்தில் உள்ள வேப்பூர் வருவாய் வட்டத்தில் உள்ள ஊராட்சி ஒன்றியம் ஒன்றாகும்.  
நல்லூர் ஊராட்சி ஒன்றியம் 64 ஊராட்சி மன்றங்களைக் கொண்டுள்ளது.வேப்பூர் வட்டத்தில் உள்ள இவ்வூராட்சி ஒன்றியத்தின் வட்டார வளர்ச்சி அலுவலகம் வேப்பூரில் இயங்குகிறது.
# நல்லூர் ஊராட்சி ஒன்றியம்

## மக்கள் வகைப்பாடு

2011 ஆம் ஆண்டு இந்திய மக்கள் தொகை கணக்கெடுப்பின் படி, நல்லூர் ஊராட்சி ஒன்றியத்தின் மொத்த மக்கள் தொகை 1,36,695 பேர் ஆவர். அதில் பட்டியல் சாதி மக்களின் தொகை 63,726 பேர் ஆக உள்ளது. பட்டியல் பழங்குடி மக்களின் தொகை 769 பேர் ஆக உள்ளது.
# நல்லூர் ஊராட்சி ஒன்றியம்

## ஊராட்சி மன்றங்கள்

நல்லூர் ஊராட்சி ஒன்றியத்தில் உள்ள 64 ஊராட்சி மன்றங்களின் விவரம்;  
1. நல்லூர்
1. வேப்பூர்
1. வெண்கரும்பூர்
1. வரம்பனூர்
1. வண்ணாத்தூர்
1. வலசை
1. வடகரை
1. துறையூர்
1. தொளார்
1. திருவட்டதுறை
1. திருப்பெயர்
1. தாழநல்லூர்
1. தே. புடையூர்
1. சிறுநெசலூர்
1. சிறுமங்கலம்
1. கோவிலூர்
1. சேவூர்
1. சேதுவராயன்குப்பம்
1. சேப்பாக்கம்
1. சாத்தியம்
1. பூலாம்பாடி
1. பிஞ்சனூர்
1. பெரியநெசலூர்
1. பெலாந்துறை
1. பெ. பூவனூர்
1. பெ. பொன்னேரி
1. பாசிகுளம்
1. பா.கொத்தனூர்
1. நிராமணி
1. நரசிங்கமங்கலம்
1. நகர்
1. என். நாரையூர்
1. முருகன்குடி
1. மேலூர்
1. மே. மாத்தூர்
1. மருதத்தூர்
1. மன்னம்பாடி
1. மாளிகைமேடு
1. மாளிகைகோட்டம்
1. மதுரவல்லி
1. குருக்கத்தஞ்சேரி
1. கொத்தட்டை
1. கொசப்பள்ளம்
1. கோனூர்
1. கொடிக்களம்
1. கிளிமங்கலம்
1. கீழ்குறிச்சி
1. காட்டுமைலூர்
1. காரையூர்
1. ஐவதக்குடி
1. கூடலூர்
1. கணபதிகுறிச்சி
1. எரப்பாவூர்
1. எறையூர்
1. இலங்கியனூர்
1. தீவளூர்
1. அருகேரி
1. ஆதியூர்
1. ஆதமங்கலம்
1. ஏ. மரூர்
1. எ. சித்தூர்
1. ஏ. அகரம்
1. கோ. கொத்தனூர்
1. செளந்திரசோழபுரம்
# ஈழவர் சனநாயக முன்னணி

**ஈழவர் சனநாயக முன்னணி** (ஆங்கிலம்:Eealavar Democratic Front சிங்களம்:ඊළවර් ප්රජාතන්ත්රවාදී පෙරමුණ) என்பது இலங்கையில் பதிவுசெயயப்பட்ட அரசியல் கட்சியாகும். இக்கட்சி 1990 ஆம் ஆண்டு ஈழப்புரட்சி அமைப்பின் அரசியல் பிரிவாகத் தோற்றுவிக்கப்பட்டது.1989 ஆம் ஆண்டு தேர்தலில் சுயேச்சையாகப் போட்டியிட்டு வெற்றிபெற்ற ஈழப்புரட்சி அமைப்பின் உறுப்பினர்கள் ஈழவர் சனநாயக முன்னணியாகப் பாராளுமன்றத்தில் செயற்பட்டனர். இக்கட்சியின் முதலாவது செயலாளராக வே.பாலகுமாரன் செயற்பட்டார். தற்போது இராஜநாதன் பிரபாகரன் செயலாளராகச் செயற்படுகின்றார்.
# ஈழவர் சனநாயக முன்னணி

## பொதுச்செயலாளர்கள்

- வே.பாலக்குமார்
- இராஜநாதன் பிரபாகரன் (தற்போது பதவியில் உள்ளார்)
# அகாத்னா

**அகாத்னா** (*Hagåtña*), முன்னதாக ஆங்கிலத்தில் **அகான** (*Agana*) மற்றும் எசுப்பானியத்தில் **அகன்ன** (*Agaña*) ஐக்கிய அமெரிக்க ஆட்புலமான குவாமின் தலைநகரமாகும். 18ஆம் நூற்றாண்டிலிருந்து இருபதாம் நூற்றாண்டு வரை, இது குவாமின் மக்கள்தொகை மிகுந்த இடமாக இருந்தது; ஆனால் தற்போது இது இரண்டாம் மிகக் குறைந்த பரப்பும் மக்கள்தொகையும் உள்ள சிற்றூராக உள்ளது. இருப்பினும் இது அரசின் ஆட்சிபீடமாக இருப்பதுடன் தீவின் முதன்மையான வணிக மாவட்டங்களில் ஒன்றாக விளங்குகின்றது.
# அகாத்னா

## புவியியல்

அகாத்னா குவாமின் மேற்கு கடலோரத்தில் அகாத்ன ஆற்றங்கரையில் அமைந்துள்ளது. அமெரிக்க கணக்கெடுப்பு வாரியத்தின் தரவுகளின்படி இதன் பரப்பளவு 1 சதுர மைல் (2.6&nbsp;கி.மீ.²) ஆகும். வடக்கில் அகான விரிகுடாக் கடற்கரையும் கிழக்கில் அகான ஆறும் அதன் நஞ்செய் நிலங்களும் தெற்கில் மலைச்சிகரமும் (இதன் மேலே அகான ஐய்ட்சு என்ற சிற்றூர் உள்ளது) எல்லைகளாக உள்ளன. பல மீயுயர் அலுவலகக் கட்டிடங்கள் சிற்றூரின் மையத்தில் உள்ளன. மேற்கு புறத்திலுள்ள **அனிகுவா** எனப்படும் நகர்ப்புறம் வதிவிட வட்டாரமாக உள்ளது. மற்றபல சிற்றூர்களைப் போலல்லாது அகாத்னவின் மையப்பகுதி வளாகங்களாக பிரிக்கப்பட்டுள்ளது; அங்காடிகளும் உணவகங்களும் அனைத்து வளாகங்களிலும் பரந்துள்ளன. மிகுந்த மக்கள் வாழும் மொங்மொங்-டொடோ-மைத், சினஜனா, அகான ஐய்ட்சு போன்ற சிற்றூர்கள் அகாத்னவைச் சூழ்ந்துள்ளன.
# புனிதத் திருமனை

**புனிதத் திருமனை** (*Sainte-Chapelle*, , *Holy Chapel*) என்பது பாரிஸ் இதயப்பகுதியில் அமைந்துள்ள, ஒரு அரச கோதிக் கட்டிடக்கலை திருமனை ஆகும்.  
இது 1239 இன் பின் ஆரம்பிக்கப்பட்டு, 26 ஏப்ரல் 1248 அன்று அர்ப்பணிக்கப்பட்டது. கோதிக் கட்டிடக்கலையின் ரேயோனன்டு கால உயர்ந்த அடைவுகளில் ஒன்றாக இது நோக்கப்படுகின்றது. புனிதத் திருமனை பிரான்சின் நான்காம் லூயிசுவின் கட்டளைப்படி, அவரின் பாடுகளுடன் தொடர்புபட்ட திருப்பண்டங்களின் சேகரிப்பு இடமாக, குறிப்பாக மத்தியகால கிறித்தவ உலகின் முக்கிய திருப்பண்டங்களில் ஒன்றான இயேசுவின் முள்முடி என்பவற்றின் இடமா இருந்தது.
# Module:Authority control
# புனித அந்திரேயா கோவில் (கீவ்)

**புனித அந்திரேயா கோவில்** (*Saint Andrew's Church*) என்பது ஒரு உக்ரைன் தலைநகர் கீவ்வில் அமைந்துள்ள ஒரு பாரிய பரோக் கட்டிடக்கலை கிறித்தவக் கோவில் ஆகும். இது 1747–1754 ஆண்டு காலப்பகுதியில் கட்டப்பட்டது. சில வேளைகளில் இது ஒரு பேராலயம் எனத் தவறாக விளங்கிக் கொள்ளப்படுவதுமுண்டு. இது தேசியப் புகலிடப் பகுதியாகவுள்ளது.
# மலை மைனா

**மலை மைனா** (ஆங்கில பெயர் : *Common hill myna*) (அறிவியல் பெயர் : *Gracula religiosa*) என்ற இந்த பறவையானது பொதுவாக மைனா என்ற
குடும்பத்தைச் (Starling) சார்ந்தது இனம் ஆகும். இப்பறவை தோற்றத்தில் சாதாரண மைனாவிலிருந்து வேறுபடுகிறது.
இப்பறவை தெற்காசியாவையும், தென்கிழக்காசியாவின் மலைப்பகுதியையும் பூர்வீகமாகக் கொண்டது. இவற்றில் இலங்கை மலைமைனா இதன் துணை இனமாக கருதப்படுகிறது. இலங்கை மலை மைனா, ஜி religiosa முன்னாள் துணை இனமாகும் இப்போது பொதுவாக ஒரு தனி இனங்கள் ஜி ptilogenys ஏற்றுக்கொள்ளப்படுகிறது. மேலும் இவற்றில் என்கோனொ தேவுகளிலும், (Enggano hill myna), நியாஸ் மலை மைனாவும் (Nias hill myna) இக்குடும்பத்தில் சேரும். இந்தியாவில் நீலகிரி மலைக்காடுகளில் தென் மலை மானா (Southern hill myna) என்ற இனமும் இதிலிருந்து வேறுபட்டுக் காணப்படுகிறது.
இது சத்தீசுகர் மாநிலப்பறவையாகும்.
# மலை மைனா

## விளக்கம்

இதன் தலைப்பகுதிக்கும் கேழே கழுத்துப்பகுதி சற்று சதைப்பிடிப்புடன், ஆரஞ்சு-மஞ்சள் திட்டுக்களுடன் சாதாரன மைனாவை விட வேறுபட்டுக் காணப்படுகிறது. 29 செமீ நீளம் கொண்டு சாதாரண மைனாவை விட உருவத்தில் பெரியதாகக் காணப்படுகிறது.  
இதன் தோகை உடல் முழுவதும் பளபளப்பான கரும் பச்சை நிறத்தில் காணப்படுகிறது. தலை மற்றும் கழுத்திலும் ஊதா நிறம் கொண்டு தோற்றமளிக்கிறது. இதன் ரெக்கைகள் இரண்டும் வெள்ளை நிறத்தில் பெரியதாக இருக்கும் ஆனால் அமர்ந்திருக்கும் போது மூடப்பட்டு இருக்கும். இதன் அலகுப்பகுதியும், கால் பகுதியும் உருதியாக உள்ளது. அதன் பிடரியிலும், கண்ணின் கீழ் பகுதியிலும் மஞ்சள் நிறம் உள்ளது. பொது மைனாவிலிருந்தும், ஏரி மைனாவிலிருந்தும் இதன் கண் ஓர வட்டம் வேறுபட்டிருக்கும். இவற்றில் ஆண் பெண் இரண்டுமே ஒரே மாதறியாகக் காணப்படுகிறது. இவற்றில் ஆண் பெண் மைனாக்களின் குரலால் வித்தியாடப்படுகிறது.  
இவற்றில் ஏழு முதல் எட்டு கிளை இனங்கள் காணப்படுகின்றன. அவை:  
- *G. r. andamanensis* <small>Beavan 1867</small> – Andaman hill myna, அந்தமான் தீவுகள், central (Nancowry) group of the நிக்கோபார் தீவுகள்
- *G. r. batuensis* – Batu and மெந்தாவாய் தீவுகள் பதிலாட்புலம்
- *G. r. halibrecta* <small>Oberholser 1926</small> – Great Nicobar hill myna, பெரிய நிக்கோபார் தீவு சிறிய நிக்கோபார் and adjacent islets in the Nicobar Islands, Doubtfully distinct from *G. r. andamanensis*.
- *G. r. intermedia* – northwestern இந்தோசீனா and adjacent northeastern இந்தியா and southern சீனா
- *G. r. palawanensis* – பலவான் in the பிலிப்பீன்சு
- *G. r. peninsularis* – Bastar hill mynah, central India, (State Bird of Chhattisgarh, India)
- *G. r. religiosa* – சுந்தா பெருந் தீவுகள் (except சுலாவெசி) and மலேசியத் தீபகற்பம்
- *G. r. venerata* – western சுந்தா சிறு தீவுகள்
# மலை மைனா

## பரவல் மற்றும் உயிர் சூழலியல்

எடுக்கப்பட்ட இரண்டு காகத்தின் படம்.]]
இந்த மைனா இந்தியாவில் உத்தரகாண்ட் மாநிலத்தில் அமைந்துள்ள குமாயன் பிரிவு (80 ° கி
தீர்க்கரேகை முதல் கிழக்கு பகுதிகளில் அமைந்துள்ள நேபாளம், சிக்கிம், பூடான் மற்றும் அருணாசலப் பிரதேசம், மற்றும் இமயமலையின் அடிவாரத்தில் உள்ள சில பகுதிகளில் காணப்படுகிறது. மேலும் பிலிப்பைன்ஸ், வடக்கு இந்தோனேசியா, தெற்கு சீனா, மற்றும் தாய்லாந்து போன்ற நாடுகளிலும் பரவியுள்ளது. இவை மரத்தின் பொந்துகளில் மூன்று அல்லது நான்கு முட்டைகளிட்டி குஞ்சு பொரிக்கிறது.
# மலை மைனா

## செல்லப்பிராணி வர்த்தகம் மற்றும் பாதுகாப்பு

அமைந்துள்ள ஜொராங் பறவைகள் காப்பகத்தில் எடுக்கப்பட்ட படம்.]]
இப்பறவையின் குரல் ஒலிக்காகவும் இதன் தோற்றத்திற்காகவும் செல்லபிராணியாக வீடுகளில் வளர்க்கப்படுகிறது. இப்பறவை அறிதானதாக இருப்பதால் குஞ்சுபொரித்தவுடன் நேரடியாக வீடுகளில் கொள்முதல் செய்யப்பட்டு வர்த்தகம் நடக்கிறது. இதன் காரணமாக பன்னாட்டு இயற்கைப் பாதுகாப்புச் சங்கம் செம்பட்டியலில் பாதுகாக வேண்டிய இனம் என்ற இடத்தில் வைத்துள்ளது. ஆனாலும் 1990 ஆம் ஆண்டு மட்டும் 20,000 பெரிய , மற்றும் சிறிய பறவைகளை வர்த்தக்கத்திற்கு பயன்படுத்தியுள்ளது தெரியவந்துள்ளது.
# மலை மைனா

## மேலும் பார்க்க

- பேசும் பறவை
# மலை மைனா

## அடிக்குறிப்புகள்

- Ali, Salim & Sidney Dillon Ripley (1983). Bird Numbers 1015-1017 [Hill mynas]. *In: Handbook of the Birds of India and Pakistan* (2nd ed., vol. 5): 191-194. Oxford University Press, New Delhi.
- Clements, J. F. (2007). The Clements Checklist of the Birds of the World. 6th edition. Christopher Helm. .
- Dickinson, E. C. (editor) (2003). The Howard and Moore Complete Checklist of the Birds of the World. 3rd edition. Christopher Helm. .
- elitparrots.ru (2008). Священная майна (*Gracula religiosa*) ["Hill Myna (*G. religiosa*)"]. Version of 2008-JAN-22. Retrieved 2009-MAY-22. [in Russian]
- Grimmett, Richard; Inskipp, Carol & Inskipp, Tim (1998): *Birds of the Indian Subcontinent*. Christopher Helm, London. <small></small>
- Klatt, Dennis H. & Stefanski, Raymond A. (1974). How does a mynah bird imitate human speech? *J. Acoust. Soc. Am.* **55**(4): 822-832. <small></small> (HTML abstract)
- Klingholz, F. (1979). Supplement to "How does a mynah bird imitate human speech?" *J. Acoust. Soc. Am.* **65**(2): 537-537. <small></small> (HTML abstract)
- Sankaran, R. (1998). An annotated list of the endemic avifauna of the Nicobar islands. *Forktail* **13**: 17-22. PDF fulltext
# வலைவாசல்:மெய்யியல்/தேர்ந்தெடுத்த கட்டுரை/2

**இருநிலை பயனெறிமுறைத்துவம்** என்பது அர்.எம். ஹேர் உருவாக்கியஓர் பயனெறிமுறை நன்னெறிக் கோட்பாடு. அதன்படி, 'நுட்பமான' அறநெறியாய்வு தேவைப்படும் சில அரிய சூழல்கள் தவிர்த்து, பிறவற்றில் நெறியான முடிவுகள் ஒருவரின் 'உள்ளுணர்வு' வழங்கும் நீதிநெறிப்படியே அமைய வேண்டும்.<span data-segmentid="6"></span>  
பயனெறியாளர்கள்இயன்றவரையிலான சிறந்த விளைவுகளை ஏற்படுத்தும் செயல்களே சரியானவை என்று நம்புவர். இதனையே மரபார்ந்த பயனெறிமுறை, மொத்தத்தில் அதிகப்படியான மகிழ்ச்சியை அல்லது இன்பத்தை விளைவிப்பவையாக, மக்கள்தங்கள் செயல்களை அமைக்க வேண்டும் எனும் கூற்றாகக் கருதும்.<span data-segmentid="9"></span>  
கிட்டத்தட்ட, செயல் பயனெறிமுறை மற்றும் விதி பயனெறிமுறை, எனும் மாறுபாடான கோட்பாடுகளின் இணைகோளாக அமைவது இருநிலை பயனெறிமுறை. செயல் பயனெறிமுறை, எச்சூழலிலும் அறச்செயலானது அதிகப்படியான இன்பத்தை விளைவிப்பதே என்று கூறும்; ஆனால் விதி பயனெறிமுறையோ அறச்செயலானது, பொதுவாகக் கடைபிடித்தால் அதிகப்படியான இன்பத்தை விளைவிக்கக்கூடிய அறநெறிப்படி ஆற்றப்படும் செயலே என்று கூறும். <span data-segmentid="14"></span>இருநிலை பயனெறிமுறைப்படி, செயல் பயனெறிமுறையை 'நுட்பமான' அறச்சிந்தனைக்கு ஒப்பாகவும், விதி பயனெறிமுறையை 'உள்ளுணர்வு' வழங்கும் நெறிகளுக்கு ஒப்பாகவும் கருதலாம்.
# பக்கீர் முகமது இப்ராகிம் கலிபுல்லா

**பக்கீர் முகமது இப்ராகிம் கலிபுல்லா** (Fakkir Mohamed Ibrahim Kalifulla பிறப்பு சூலை 23, 1951) இந்திய உச்சநீதி மன்ற நீதிபதி ஆவார்.  
இவர் சிவகங்கை மாவட்டம் காரைக்குடியில் பிறந்தவர். இவருடைய தந்தை பக்கிர் முகமது நீதிபதியாக இருந்தவர்.
1975 ஆம் ஆண்டு ஆக்சுடு மாதம் வழக்குரைஞர் பணியில் ஈடுபட்டார். தொழிலாளர் சட்டத்தில் ஆழ்ந்த அறிவும் அனுபவமும் பெற்றார்.தமிழ்நாடு மின் வாரியத்தில் சட்ட ஆலோசகராக சில காலம் பணியாற்றினார்.2000 ஆம் ஆண்டில் மார்ச்சில் சென்னை உயர்நீதி மன்ற நீதிபதியாக அமர்த்தப்பட்டார். 2011 செப்டம்பரில் சம்மு காசுமீர உயர்நீதிமன்ற முதன்மை நீதிபதியாக ஆனார்.
பின்னர் இந்திய உச்சநீதி மன்ற நீதிபதியாக 2012 ஏப்பிரல் இரண்டாம் பக்கலில் பதவியேற்றார். 2016 சூலை 22 வரை இந்தப் பதவியில் நீடிப்பார்.
# பக்கீர் முகமது இப்ராகிம் கலிபுல்லா

## சான்றாவணம்

http://supremecourtofindia.nic.in/judges/sjud/kalifulla.htm  
http://www.nakkheeran.in/users/frmnews.aspx?N=73455
# பக்கீர் முகமது இப்ராகிம் கலிபுல்லா

## இணைப்பு

http://www.dailythanthi.com/2014/11/11075404/Supreme-Court-issues-notice-to-Tamil-Nadu-government.vpf
# வீச்சாட்

**வீச்சாட்** (WeChat) என்பது உடனுக்குடன் செய்தியனுப்ப உதவும் மென்பொருளாகும். இந்த செயலியில் இணையவழி ஒலிப் பரிமாற்றத்தை மேற்கொள்ள முடியும். இந்த செயலியை சீன நிறுவனமான டென்சென்ட் எனும் நிறுவனம் உருவாக்கியுள்ளது. ஐஓஎஸ், ஆண்ட்ராய்டு இயங்குதளம், பிளாக்பெர்ரி, வின்டோசு, விண்டோஸ் போன் ஆகிய இயங்குதளங்களில் இந்த செயலியை இயக்க முடியும். மாதந்தோறும் பல மக்கள் பயன்படுத்தும் செயலிகளுள் இதுவும் ஒன்றாகும்.
இச்செயலி 2011 ஆம் ஆண்டில் வெளியிடப்பட்டது. 2015 ஆம் ஆண்டு டிசம்பர் மாதத்தில் ஒரு பில்லியனுக்கும் அதிகமான கணக்குகள் இச்செயலி மூலம் ஆரம்பிக்கப்பட்டுள்ளன. தற்போது இச்செயலியை 650 மில்லியனுக்கும் மேற்பட்ட மக்கள் பயன்படுத்தி வருகின்றனர். அவர்களுள் 70 மில்லியன் பேர் சின்னவைத் தவிர்ந்த வெவ்வேறு நாடுகளைச் சேர்ந்தவராவார். ஆங்கிலம், சீன மொழி, தய், இந்தோனேசியன், வியட்நாமியம், மலாய், சப்பானிய மொழி, கொரியன், போர்த்துகேயம், எசுப்பானிய மொழி, போலிய மொழி, இத்தாலிய மொழி, உருசிய மொழி, இந்தி, துருக்கிய மொழி, மியான்மார் மொழி ஆகிய 16 மொழிகளில் வீச்சட் செயலி காணப்படுகின்றது.  
உரைச் செய்தியனுப்புதல், ஒலிச் செய்தியனுப்புதல், ஒலிபரப்புச் செய்தியனுப்புதல், காணொளிக் கலந்துரையாடல், காணொளி விளையாட்டுக்கள், காணொளிகள் புகைப்படங்கள் பரிமாறும் வசதி, அமைவிடப் பரிமாறல் ஆகிய பல வசதிகளை இச்செயலி தருகின்றது. புளூடூத் மூலம் அருகிலுள்ள நபர்களுடன் தொடர்பு கொள்ளும் வசதி, பேஸ்புக், டென்சென்ட் கியூ கியூ ஆகிய சமுக வலைத்தளங்களுடன் ஒருங்கிணைந்து செயற்படும் வசதி ஆகியவையும் இச்செயலியில் காணப்படும் குறிப்பிடத்தக்க அம்சங்களாகும். மேலும் புகைப்படங்களை அழகுபடுத்தி மெருகூட்டும் வசதி, மொழிபெயர்ப்பு வசதி ஆகியவையும் இச்செயலியில் காணப்படுகின்றன.
# வீச்சாட்

## வரலாறு

வீச்சாட் செயலியை உருவாக்குவதற்கான திட்டமும் ஆரம்பகட்ட ஆராய்ச்சிகளும் டென்சென்ட் நிறுவனத்தால் 2010 ஆம் ஆண்டின் ஒக்டோபர் மாதத்தில் ஆரம்பிக்கப்பட்டன. இச்செயலியின் உண்மையான பெயர் "வெய்சின்" ("Weixin") என்பதாகும். இதனை சியாவோலோங் சாங் (Xiaolong Zhang) என்பவர் உருவாக்கினார். பின்னர் டென்சென்ட் நிறுவன தலைமை நிர்வாக அதிகாரியான மா ஹுவடெங் என்பவரால் இச்செயலி பெயரிடப்பட்டது. 2012 ஆம் ஆண்டு ஏப்ரல் மாதம் உலக சந்தைக்காக வெய்சின் எனும் பெயர் வீச்சாட் எனும் பெயராக மாற்றப்பட்டது.. 12 ஆகத்து 2012 அன்று இச்செயலியைப் பயன்படுத்துவோரின் எண்ணிக்கை 600 மில்லியன் என டென்சென்ட் நிறுவனம் தெரிவித்தது.
# வலைவாசல்:மெய்யியல்/இந்தவாரத் தத்துவஞானி/2

ஏறத்தாழ கி.மு. 427-347]]
**பிளேட்டோ** பெரும் செல்வாக்கு பெற்ற பண்டைய கிரேக்க மெய்யியலாளர் ஆவார்; சாக்கிரட்டீசின் சீடர்; பல மெய்யியல் உரையாடல்களின் ஆசிரியர், மற்றும் அரிசுட்டாட்டில் பயின்ற கல்விக்கூடத்தை ஏதென்சில்நிறுவியவர். பிளேட்டோ அக்கல்விக்கூடத்தில் பெருவாரியான உரைகளை நிகழ்த்தினார், பல மெய்யியல் துறைகளில், குறிப்பாக அரசியல், அறவியல், மீவியற்பியல், மற்றும் அறிவாய்வியல் போன்றவைக் குறித்து எழுதினார். பிளேட்டொவின் எழுதியவற்றுள் அவரது உரையாடல்களே மிக முக்கியமானவை.பிளேட்டோவின் அனைத்து உண்மையான மூல உரையாடல்களும் இன்றளவும் கிடைத்துள்ளதாக நம்பப்படுகிறது.<span data-segmentid="23"></span>  
பிளேட்டோவின்உரையாடல்களில்பெரும்பாலும் சாக்கிரட்டீசுஒருபாத்திரமாகஇடம்பெறும். சாக்கிரட்டீசு தாமாக எதனையும் எழுதாத காரணத்தால், அவற்றுள் எத்தனை சாக்கிரட்டீசுடையவை, எத்தனைப் பிளேட்டோவினுடையவை என்பதில் தீவிர கருத்து வேறுபாடு உண்டு. இதனையே "சாக்கிரட்டீசியச் சிக்கல்" என்பர். எனினும் சாக்கிரட்டீசின் போதனைகளின்தாக்கம்பிளேட்டோவிடம்சந்தேகத்திற்கிடமின்றி உள்ளது. அதனால் குறைந்தது பிளேட்டொவின் ஆரம்பக்காலப் படைப்புகளாவது கடன் வாங்கியவையும் தழுவல்களுமே...
# கிங்சுடன், நோர்போக் தீவு

**கிங்சுடன்** (Kingston) அல்லது **டவுன் எ டவுன்** என்பது ஆஸ்திரேலிய தென் பசுபிக் பிராந்தியத்தில் அமைந்திருக்கும் நோர்போக் தீவுகளின் தலை நகரம் ஆகும். எஆட்டின் சட்டத்துறை, நிருவாக, நீதித்துறை அலுவலகங்கள் மற்றும் துணை அரசர்க்குரிய அலுவலகம் ஆகியவை கிங்சுடனிலேயே அமைந்துள்ளன. ஆஸ்திரேலியாவின் இரண்டாவது பண்டைய நகரம் இதுவேயாகும். அத்துடன் நோர்போக் தீவு வாசிகளுக்கும் அனைத்து ஆஸ்திரேலியர்களுக்குமான மிகவும் வராலாற்று முக்கியத்துவம் மற்றும் கலாசார முக்கியத்துவம் வாய்ந்த நகரம் இதுவேயாகும். கிங்சுடன் நகரமானது 2010 ஆம் ஆண்டு சூலை 31 ஆம் திகதியன்று யுனெஸ்கோவினால் உலக மரபுரிமைத் தளமாக்கப் பட்டியலிடப்பட்டதும் பிரகடனப்படுத்தப்பட்டதுமானதும் ஆஸ்திரேலியாவின் பதினொரு குற்றவாளித் தடுப்புத் தளங்களில் ஒன்றுமான ஆஸ்திரேலிய கிங்ஸ்டன் மற்றும் ஆர்தர் வேல் வரலாற்றுப் பகுதியிலேயே (Kingston and Arthurs Vale Historic Area) அமைந்துள்ளது. இந்நகரம் எவ்வித தனித்துவமான சின்னங்களையைக் கொண்டிருக்கவில்லை.
# கிங்சுடன், நோர்போக் தீவு

## புவியியல்

கடல் மட்டத்திலிருந்து 20 மீற்றர்கள் உயரமான கிங்சுடன் சமவெளிக்குக் கிழக்குத் தெற்காக இந்நகரம் அமைந்துள்ளது.
# கிங்சுடன், நோர்போக் தீவு

## காலநிலை

<div>  
</div>
# கிங்சுடன், நோர்போக் தீவு

## வரலாறு

லெப்டினன்ட் பிலிப் கிட்லி மன்னனால் 1788 ஆம் ஆண்டில் மார்ச்சு மாதம் 6ஆம் திகதி இந்நகரம் நிறுவப்பட்டது.
# திருக்கோவிலூர் ஊராட்சி ஒன்றியம்

**திருக்கோவிலூர் ஊராட்சி ஒன்றியம்** , இந்தியாவின் தமிழ்நாட்டின் கள்ளக்குறிச்சி மாவட்டத்தில் உள்ள 9 ஊராட்சி ஒன்றியங்களில் ஒன்றாகும். திருக்கோவிலூர் ஊராட்சி ஒன்றியம் 60 ஊராட்சி மன்றங்களைக் கொண்டுள்ளது. திருக்கோவிலூர் வட்டத்தில் உள்ள இவ்வூராட்சி ஒன்றியத்தின் வட்டார வளர்ச்சி அலுவலகம் திருக்கோவிலூரில் இயங்குகிறது.
# திருக்கோவிலூர் ஊராட்சி ஒன்றியம்

## மக்கள் வகைப்பாடு

2011 ஆம் ஆண்டு இந்திய மக்கள் தொகை கணக்கெடுப்பின் படி, திருக்கோவிலூர் ஊராட்சி ஒன்றியத்தின் மொத்த மக்கள் தொகை 1,27,746 ஆகும். அதில் பட்டியல் சமூக மக்களின் தொகை 42,027 ஆக உள்ளது. பட்டியல் பழங்குடி மக்களின் தொகை 398 ஆக உள்ளது.